MILE KLOPČIČ: MARY SE PREDSTAVI

REŠITVE – PO SMISLU:

1. Kdo se v pesmi izpoveduje? Zapiši obe njeni imeni.

*Izpoveduje se Mary, spominja pa se, da so ji nekoč rekli Marica.*

1. Kje zdaj živi izpovedovalka in kje je bila rojena?

*Zdaj živi v Detroitu, rojena pa je bila nekje ob Savi.*

1. Kaj pomeni, da je njen rojstni kraj daleč in ves tuj?

*Svojega rojstnega kraja se ne spominja, saj ga je zapustila, ko je bila še majhna in je v njej neznani deželi.*

1. Izpovedovalka pove, da se rojstnega kraja ne spominja, vendar opisuje njegove lepote. Kdo ji je pripovedoval o rojstnem kraju in zakaj?

*O rojstnem kraju ji je pripovedovala mama, saj je bila navezana na domačo zemljo, na domači kraj. Muči jo domotožje.*

1. Kaj izveš o izpovedovalkinem rojstnem kraju? Kaj ji mati pripoveduje?

*Po materinem pripovedovanju izvemo, da so živeli v dolini, v naselju pod goro. V pobočjih v soncu so ležale njive in ob vodi so noč in dan mleli mlini. Na majhnih oknih so cvetele rože.*

1. V pesmi so popisane različne rože. Kaj meniš, zakaj je pesnik v osrednji del pesmi postavil prav pisane rože?

*Zaradi lepote (in hrepenenja) – lepi spomini na domači kraj, na domovino.*

1. Izpovedovalka še pove, da je bilo polje prekratko. Kaj naj bi to pomenilo?

*To naj bi pomenilo pomanjkanje, lakoto, saj niso pridelali dovolj hrane.*

1. V Ameriko je najprej odšel oče. Kaj je sporočil družini?

*Da je tam za spoznanje bolje.*

1. Ali je družina na tujem srečna?

*Ne.*

1. Zakaj se mati tako rada spominja domačega kraja in zakaj je oče tako mrk?

*Mati hrepeni po domačih krajih, očetu pa je tudi žal, da so prodali svojo posest/dom in se nimajo kam vrniti.*